Държавен вестник, бр. 26, 2024 г., стр. 52

СТР.  52	
Д Ъ Р Ж А В Е Н  В Е С Т Н И К 	
БРОЙ  26
заетостта, Националната комисия за борба 
с трафика на хора, Комисията за защита от 
дискриминация, Омбудсмана и др.;
5. права на детето, попадащи в обхвата на 
Конвенцията за правата на детето – инфор-
мация се предоставя на Държавната агенция 
за закрила на детето от Министерството на 
труда и социалната политика, Министерството 
на вътрешните работи, Министерството на 
правосъдието, Министерството на образова-
нието и науката, Министерството на здраве-
опазването, Министерството на младежта и 
спорта, Държавната агенция за бежанците, 
Агенцията за качеството на социалните ус-
луги, Агенцията за социално подпомагане, 
Националната комисия за борба с трафика 
на хора, Омбудсмана и др.;
6. права на хората с увреждания, попадащи 
в обхвата на Конвенцията за правата на хората 
с увреждания – информация се предоставя 
на Министерството на труда и социалната 
политика от Агенцията за хората с уврежда-
ния, Агенцията по заетостта, Агенцията за 
качеството на социалните услуги, Агенцията 
за социално подпомагане, Министерството на 
здравеопазването, Министерството на вътреш-
ните работи, Министерството на образование-
то и науката, Министерството на правосъдието, 
Министерството на регионалното развитие 
и благоустройството, Министерството на 
младежта и спорта, Комисията за защита от 
дискриминация, Омбудсмана и др.;
7. предотвратяване на изтезанията и другите 
форми на жестоко, нехуманно или унизително 
отнасяне или наказание, попадащи в обхвата 
на Конвенцията против изтезанията и други 
форми на жестоко, нечовешко или унизително 
отнасяне или наказание – Министерството 
на вътрешните работи, Министерството на 
правосъдието, Министерството на труда и 
социалната политика, Министерството на 
здравеопазването, Прокуратурата, Държавната 
агенция за закрила на детето, Държавната 
агенция за бежанците, Агенцията за качеството 
на социалните услуги, Комисията за борба с 
трафика на хора, Омбудсмана и др.;
8. свобода на медиите и защита на сигур-
ността на журналистите – Министерството на 
културата, Министерството на правосъдието, 
Министерството на вътрешните работи, Про-
куратурата, Съвета за електронни медии и др.
(2) Националният институт по правосъди-
ето предоставя информация за провежданите 
обучителни дейности по правата на човека.
(3) Националният статистически институт 
предоставя статистически данни, необходими 
за подготовката на националните доклади.
(4) Въз основа на получената по ал. 1 инфор-
мация се подготвят дължимите периодични 
национални доклади, които се консултират 
с Комисията за защита от дискриминация и 
с Омбудсмана.
(5) Проектите на периодичните национал-
ни доклади се публикуват за консултации на 
страницата на Министерството на външни-
те работи и се одобряват по реда на чл. 5, 
ал. 1, т. 2.
Допълнителна разпоредба
§ 1. По смисъла на това постановление 
„договорни органи на ООН“ са комитетите 
по § 1 от допълнителната разпоредба на Пос­
тановление № 316 на Министерския съвет от 
2022 г. за определяне на реда за изплащане 
и на размера на еднократни обезщетения по 
индивидуални жалби, уважени от органите 
на Организацията на обединените нации, 
контролиращи изпълнението на основните 
международни договори в областта на правата 
на човека (ДВ, бр. 82 от 2022 г.).
Заключителни разпоредби
§ 2. В Постановление № 316 на Министер-
ския съвет от 2022 г. за определяне на реда за 
изплащане и на размера на еднократни обез-
щетения по индивидуални жалби, уважени от 
органите на Организацията на обединените 
нации, контролиращи изпълнението на ос-
новните международни договори в областта 
на правата на човека (ДВ, бр. 82 от 2022 г.), 
се правят следните изменения:
1. В чл. 2, ал. 2 думите „Национален коор-
динационен механизъм по правата на човека“ 
се заменят със „Съвета към Националния коор-
динационен механизъм по правата на човека“.
2. В чл. 4, ал. 1 думите „Националния 
координационен механизъм по правата на 
човека“ се заменят със „Съвета към Нацио-
налния координационен механизъм по правата 
на човека“.
3. В § 1 от допълнителната разпоредба т. 2 
се отменя.
§ 3. За неуредени въпроси в постановлението 
се прилага Правилникът за организацията и 
дейността на съвет по чл. 21, ал. 1 от Закона за 
администрацията, приет с Постановление № 117 
на Министерския съвет от 2012 г. (обн., ДВ, 
бр. 47 от 2012 г.; изм. и доп., бр. 36 от 2014 г.).
§ 4. В 10-дневен срок от влизането в сила 
на постановлението всеки ръководител на 
министерство или институция, включен в със-
тава на Съвета, определя лица или структура, 
които осъществяват техническата координация 
със секретариата.
§ 5. Постановлението се приема на основа-
ние чл. 22а, ал. 1 от Закона за администрацията 
и чл. 6, т. 2 от Закона за нормативните актове.
§ 6. Изпълнението на постановлението се 
възлага на министъра на външните работи.
За министър-председател:  
Мария Габриел 
Главен секретар на Министерския съвет:  
Ваня Стойнева
2242